વિદેશની બેન્કોમાં રોકાણ કરી બ્લેક મની રોકી દેશના અર્થતંત્રને નબળું પાડનાર કરચોરો સામે સરકારે ગાળીયો મજબુત બનાવ્યો છે. દર વર્ષે આવા 40થી 50 હજાર કેસો પર પ્રાેસીકયુસનની કાર્યવાહી કરવા સરકારે આવકવેરા વિભાગને સુચન કર્યું છે. રાજકોટ આવકવેરા વિભાગના આધારભૂત સુત્રોમાંથી મળતી માહિતી મુજબ શહેરના પાંચ જેટલા આસામીઆેના કાળા નાણાં વિદેશી બેન્કમાં હોવાનું ખુલ્યું છે. આ અંગે આઇટી વિભાગે ઘણા દિવસથી ઝીણાંમાં ઝીણી માહિતી મેળવી તમામ પાસાઆેને તપાસતા શહેરના પાંચથી છ આસામીઆે સામે આવ્યા છે.